EUROOPAN KOMISSIO Bryssel 20.12.2022 COM(2022) 728 final KOMISSION KERTOMUS EUROOPAN PARLAMENTILLE JA NEUVOSTOLLE luonnonmukaisiin tuotteisiin liittyvästä kolmansien maiden hyväksymisestä vastaavuustarkoituksessa





1.Johdanto Luonnonmukaista tuotantoa ja luonnonmukaisesti tuotettujen tuotteiden merkintöjä koskevaa EU:n uutta lainsäädäntökehystä alettiin soveltaa 1. tammikuuta 2022. Sen mukaan kolmannesta maasta voidaan tuoda asetuksen (EU) 2018/848 soveltamisalaan kuuluva tuote saatettavaksi markkinoille, jos -tuote on asiaankuuluvien luonnonmukaisen tuotannon tavoitteita ja periaatteita koskevien säännösten sekä asetuksen (EU) 2018/848 tuotanto- ja merkintäsäännösten mukainen ja kaikkiin toimijoihin on kohdistettu kyseisen asetuksen 46 artiklan mukaisesti hyväksyttyjen valvontaviranomaisten tai tarkastuslaitosten suorittamaa valvontaa tai -tuote tulee kolmannesta maasta, jolla on kauppasopimuksen nojalla asetuksen (EU) 2018/848 47 artiklan mukaisesti tunnustettu olevan tuotantojärjestelmä, joka saavuttaa samat tavoitteet ja noudattaa samoja periaatteita kuin unioni soveltamalla sääntöjä, joilla varmistetaan sama vaatimustenmukaisuuden taso (vastaavuus), tai -tuote tulee kolmannesta maasta, joka on hyväksytty vastaavuustarkoituksessa asetuksen (EY) N:o 834/2007 33 artiklan 2 kohdan nojalla. Tässä kertomuksessa tarkastellaan asetuksen (EU) 2018/848 47 ja 48 artiklan soveltamisen tilannetta siltä osin kuin on kyse kolmansien maiden hyväksymisestä vastaavuustarkoituksessa, kuten kyseisen asetuksen 49 artiklassa säädetään. Osoitteessa https://agriculture.ec.europa.eu/cap-my-country/performance-agricultural-policy/studies-and-reports/market-analyses-and-briefs_en on saatavilla yksityiskohtaista tietoa luonnonmukaisten tuotteiden tuonnista kolmansista maista. Luonnonmukaisten maatalouselintarvikkeiden kokonaistuonti EU:ssa oli 2,87 miljoonaa tonnia vuonna 2021. Tuotujen luonnonmukaisten tuotteiden kokonaismäärät eivät ole vaihdelleet merkittävästi kolmen viime vuoden aikana. EU:n lainsäädäntökehyksen mukaan luonnonmukaisten tuotteiden tuonti hyväksytyistä kolmansista maista kuuluu virallisen valvonnan piiriin. Valvontatoimia ovat kaikkia lähetyksiä koskevat asiakirjatarkastukset, satunnaisesti tehtävät tunnistustarkastukset ja fyysiset tarkastukset säännösten noudattamatta jättämisen todennäköisyyden perusteella. Epäillystä säännösten noudattamatta jättämisestä ilmoitetaan asianomaisen kolmannen maan toimivaltaiselle viranomaiselle, ja viranomaista pyydetään tekemään tutkimus ja antamaan selvitys kyseisen tuotteen luonnonmukaisuudesta. Tämän menettelyn tuloksista riippuu, voidaanko tuotteet luovuttaa markkinoille luonnonmukaisina. 2.Vastaavuus kauppasopimuksen nojalla EU:lla on nyt kolme kahdenvälistä sopimusta, jotka se on tehnyt Chilen, Sveitsin ja Yhdistyneen kuningaskunnan kanssa. Osapuolet vaihtavat säännöllisesti tietoja muun muassa seuranta- ja valvontatoimistaan, tuotantostandardien ja valvontatoimenpiteiden päivityksistä sekä osapuolten suorittaman valvonnan yhteydessä mahdollisesti syntyneistä sääntöjenvastaisuuksia koskevista epäilyistä. Chileä, Sveitsiä ja Yhdistynyttä kuningaskuntaa koskevaa vastaavuuden hyväksymistä tullaan päivittämään EU:n uuden lainsäädäntökehyksen soveltamisen alkamisen huomioon ottamiseksi. Kyseisille kolmansille maille on ilmoitettu asiasta. Päivitystyön odotetaan alkavan vuonna 2023. Seuraavissa alakohdissa annetaan tietoa EU:n Chilen, Sveitsin ja Yhdistyneen kuningaskunnan kanssa tekemistä kahdenvälisistä sopimuksista, muun muassa tiedot asianomaisista tuoteluokista ja tapauksen mukaan lisäselvennystä kyseisestä hyväksynnästä. 2.1.EU:n ja Chilen välinen sopimus Euroopan unioni (EU) ja Chile tekivät vuonna 2017 luonnonmukaisesti tuotettujen tuotteiden kauppaa koskevan sopimuksen, joka tuli voimaan tammikuussa 2018. Kyseisen hyväksynnän soveltamisesta Chilestä EU:hun ja EU:sta Chileen tuotaviin luonnonmukaisesti tuotettuihin tuotteisiin määrätään sopimuksen 4 artiklassa ja liitteissä I ja II: Tuoteluokka Huomautukset Jalostamattomat kasvituotteet CN-koodien mukaisesti Hunaja Elintarvikkeiksi tarkoitetut jalostetut kasvituotteet Kasvien lisäysaineisto ja viljeltäväksi tarkoitetut siemenet ·EU:hun tuotavat luonnonmukaisesti tuotetut tuotteet: Chilessä tuotettuja jalostamattomia maataloustuotteita tai elintarvikkeena käytettäviä jalostettuja maataloustuotteita, jotka on jalostettu Chilessä luonnonmukaisesti tuotetuista ainesosista, jotka on tuotettu Chilessä tai tuotu Chileen joko EU:sta tai kolmannesta maasta järjestelmässä, jonka EU hyväksyy vastaavaksi. ·Chileen tuotavat luonnonmukaisesti tuotetut tuotteet: jalostamattomia tai jalostettuja maataloustuotteita, jotka on tuotettu tai jalostettu EU:ssa. 2.2.EU:n ja Sveitsin välinen sopimus Maataloustuotteiden kaupasta tehdyn Euroopan yhteisön ja Sveitsin valaliiton sopimuksen liitteessä 9 (luonnonmukaisella tuotantotavalla tuotetut maataloustuotteet ja elintarvikkeet) määrätään vastavuoroisesta vastaavuuden tunnustamisesta. Se on muuttunut vuosien mittaan.

Seuraavassa taulukossa esitetään yhteenveto tuoteluokista, joiden osalta EU on hyväksynyt Sveitsin vastaavuustarkoituksessa: Tuoteluokka Huomautukset Jalostamattomat kasvituotteet Lukuun ottamatta luonnonmukaiseen tuotantoon siirtymisen aikana tuotettuja tuotteita Elävät eläimet tai jalostamattomat eläintuotteet Elintarvikkeiksi tarkoitetut jalostetut maataloustuotteet Lukuun ottamatta tuotteita, jotka sisältävät luonnonmukaiseen tuotantoon siirtymisen aikana tuotetun maataloudesta peräisin olevan ainesosan Rehuksi tarkoitetut jalostetut maataloustuotteet Lukuun ottamatta tuotteita, jotka sisältävät luonnonmukaiseen tuotantoon siirtymisen aikana tuotetun maataloudesta peräisin olevan ainesosan Kasvien lisäysaineisto ja viljeltäväksi tarkoitetut siemenet Jalostamattomien luonnonmukaisten tuotteiden on oltava tuotettu Sveitsissä, jotta niitä voidaan tuoda Sveitsistä EU:hun. Sveitsistä EU:hun tuotavien jalostettujen maataloustuotteiden on oltava jalostettu Sveitsissä, ja niiden ainesosien on oltava kasvatettu Sveitsissä tai tuotu Sveitsiin joko unionista tai kolmannesta maasta, jonka osalta Sveitsi on todennut, että tuotteet on tuotettu ja tarkastettu kyseisessä kolmannessa maassa noudattaen Sveitsin lainsäädännössä vahvistettuja sääntöjä vastaavia sääntöjä. Samoja edellytyksiä sovelletaan vastaavasti EU:sta Sveitsiin tuotaviin tuotteisiin. 2.3.EU:n ja Yhdistyneen kuningaskunnan välinen sopimus EU ja Yhdistynyt kuningaskunta ovat tunnustaneet vastavuoroisesti luonnonmukaisten tuotantojärjestelmiensä vastaavuuden 30. joulukuuta 2020 allekirjoitetussa kauppa- ja yhteistyösopimuksessa, jota alettiin soveltaa 1. tammikuuta 2021. Kyseisen hyväksynnän soveltamisesta Yhdistyneestä kuningaskunnasta EU:hun ja EU:sta Yhdistyneeseen kuningaskuntaan tuotaviin luonnonmukaisiin tuotteisiin määrätään kauppa- ja yhteistyösopimuksen liitteen 14 lisäyksissä 14-A ja 14-B, ja sen soveltamisala on sama: Tuoteluokat Huomautukset Jalostamattomat kasvituotteet Elävät eläimet tai jalostamattomat eläintuotteet Hunaja mukaan luettuna Vesiviljelytuotteet ja merilevä Elintarvikkeiksi tarkoitetut jalostetut maataloustuotteet Rehuksi tarkoitetut jalostetut maataloustuotteet Siemenet ja lisäysaineisto Jalostamattomien luonnonmukaisten tuotteiden on oltava tuotettu Yhdistyneessä kuningaskunnassa, jotta niitä voidaan tuoda Yhdistyneestä kuningaskunnasta EU:hun. EU:hun tuotavien jalostettujen maataloustuotteiden on oltava jalostettu Yhdistyneessä kuningaskunnassa ainesosista, jotka on kasvatettu Yhdistyneessä kuningaskunnassa tai tuotu Yhdistyneeseen kuningaskuntaan sen lakien ja määräysten mukaisesti. Samoja edellytyksiä sovelletaan vastaavasti EU:sta Yhdistyneeseen kuningaskuntaan tuotaviin tuotteisiin. 3.Vastaavuus asetuksen (EY) N:o 834/2007 33 artiklan 2 kohdan nojalla EU on hyväksynyt yksipuolisesti asetuksen (EY) N:o 834/2007 33 artiklan 2 kohdan nojalla, että seuraavissa 11 kolmannessa maassa on vastaava luonnonmukainen tuotantojärjestelmä kuin EU:ssa: Argentiina, Australia, Costa Rica, Intia, Israel, Japani, Kanada, Korean tasavalta, Tunisia, Uusi-Seelanti ja Yhdysvallat. Hyväksyntä voi koskea vain tiettyjä tuoteluokkia, kuten jäljempänä ilmenee. Myös Israel, Japani, Kanada, Korean tasavalta, Tunisia, Uusi-Seelanti ja Yhdysvallat ovat hyväksyneet yksipuolisesti, että EU:ssa on niiden omaa järjestelmää vastaava järjestelmä. Näiden kolmansien maiden kanssa vaihdetaan säännöllisesti tietoja muun muassa niiden seuranta- ja valvontatoimista, tuotantostandardien ja valvontatoimenpiteiden päivityksistä sekä suoritetun valvonnan yhteydessä mahdollisesti todetuista sääntöjenvastaisuuksia koskevista epäilyistä. Viimeisin kolmas maa, joka on hyväksytty vastaavuustarkoituksessa asetuksen (EY) N:o 834/2007 33 artiklan 2 kohdan nojalla, on Korean tasavalta, joka hyväksyttiin elintarvikkeiksi tarkoitettujen jalostettujen maataloustuotteiden osalta vuonna 2015. Myös Korean tasavalta on hyväksynyt EU:n vastaavuustarkoituksessa samojen tuotteiden osalta. Viimeisin muutos, jolla laajennettiin asetuksen (EY) N:o 834/2007 33 artiklan 2 kohtaan perustuvaa kolmannen maan vastaavuuden hyväksyntää, koski Kanadaa. Kanadan hyväksyntää laajennettiin vuonna 2016 sisällyttämällä siihen luonnonmukainen viini sekä luonnonmukaisia tuontiainesosia sisältävät elintarvikkeina tai rehuna käytettävät jalostetut tuotteet. Myös Kanada on laajentanut EU:n hyväksyntää samojen tuotteiden osalta. Komissio toteutti vuonna 2021 toimia, jotka liittyivät Intian hyväksymiseen vastaavuustarkoituksessa. Taustalla oli se, että Intiasta tulleissa lähetyksissä oli havaittu runsaasti kiellettyjen tuotteiden kanssa tapahtunutta saastumista, asiasta vastaavien tarkastuslaitosten valvontajärjestelmän toimimattomuuden perimmäisiin syihin ei ollut puututtu, kyseisten tarkastuslaitosten ja toimivaltaisen viranomaisen toteuttamat korjaavat toimenpiteet olivat olleet epäasianmukaisia eikä Intialle myönnetyn hyväksynnän soveltamisalaa ollut noudatettu. Tämän seurauksena Intian toimivaltaisen viranomaisen hyväksymien ja valvomien tarkastuslaitosten luettelosta poistettiin viisi tarkastuslaitosta. Asetuksen (EU) 2018/848 48 artiklan 1 kohdan mukaan näiden kolmansien maiden hyväksyntien voimassaolo päättyy 31. joulukuuta 2026. Neuvosto on antanut komissiolle luvan aloittaa näiden maiden kanssa neuvottelut luonnonmukaisesti tuotettujen tuotteiden kauppaa koskevien sopimusten tekemisestä. Kyseisille 11 maalle on ilmoitettu asiasta, ja neuvottelut tullaan käynnistämään. Seuraavissa alakohdissa annetaan tietoa niistä 11 kolmannesta maasta, joissa EU on asetuksen (EY) N:o 834/2007 33 artiklan 2 kohdan nojalla yksipuolisesti hyväksynyt olevan vastaava luonnonmukainen tuotantojärjestelmä kuin EU:ssa, muun muassa tiedot tuoteluokista ja tapauksen mukaan lisäselvennystä kyseisestä hyväksynnästä. 3.1.Argentiina Tuoteluokka Huomautukset Jalostamattomat kasvituotteet A – Elävät eläimet tai jalostamattomat eläintuotteet B – Elintarvikkeiksi tarkoitetut jalostetut maataloustuotteet (viini ja hiiva pois luettuina) D – Kasvien lisäysaineisto ja viljeltäväksi tarkoitetut siemenet F – Alkuperä: Argentiinassa kasvatetut luokkien A, B ja F tuotteet sekä luokan D tuotteet, jotka on jalostettu Argentiinassa luonnonmukaisesti tuotetuista ainesosista, jotka on viljelty Argentiinassa. 3.2.Australia Tuoteluokka Huomautukset Jalostamattomat kasvituotteet A Elintarvikkeiksi tarkoitetut jalostetut maataloustuotteet (viini ja hiiva pois luettuina) D Yhdestä tai useammasta kasviperäisestä ainesosasta koostuvat Kasvien lisäysaineisto ja viljeltäväksi tarkoitetut siemenet F

–

Alkuperä: Australiassa viljellyt luokkien A ja F tuotteet sekä luokan D tuotteet, jotka on jalostettu Australiassa luonnonmukaisesti tuotetuista ainesosista, jotka on viljelty Australiassa. 3.3.Kanada Tuoteluokka Huomautukset Jalostamattomat kasvituotteet A – Elävät eläimet tai jalostamattomat eläintuotteet B – Elintarvikkeiksi tarkoitetut jalostetut maataloustuotteet D – Rehuksi tarkoitetut jalostetut maataloustuotteet E – Kasvien lisäysaineisto ja viljeltäväksi tarkoitetut siemenet F – Alkuperä: luokkien A, B ja F tuotteet, jotka on tuotettu Kanadassa, ja luokkien D ja E tuotteet, jotka on jalostettu Kanadassa luonnonmukaisesti tuotetuista ainesosista, jotka on tuotettu Kanadassa tai tuotu Kanadaan Kanadan lainsäädännön mukaisesti. EU:lle on myönnetty samanlaiset mahdollisuudet luonnonmukaisten tuotteiden vientiin. 3.4.Costa Rica Tuoteluokka Huomautukset Jalostamattomat kasvituotteet A Elintarvikkeiksi tarkoitetut jalostetut maataloustuotteet (viini ja hiiva pois luettuina) D Vain jalostetut kasvituotteet Kasvien lisäysaineisto ja viljeltäväksi tarkoitetut siemenet F

– Alkuperä: Costa Ricassa viljellyt luokkien A ja F tuotteet sekä luokan D tuotteet, jotka on jalostettu Costa Ricassa luonnonmukaisesti tuotetuista ainesosista, jotka on viljelty Costa Ricassa. 3.5.Israel Tuoteluokka Huomautukset Jalostamattomat kasvituotteet A – Elintarvikkeiksi tarkoitetut jalostetut maataloustuotteet (viini ja hiiva pois luettuina) D Yhdestä tai useammasta kasviperäisestä ainesosasta koostuvat Kasvien lisäysaineisto ja viljeltäväksi tarkoitetut siemenet F – Alkuperä: Israelissa viljellyt luokkien A ja F tuotteet sekä luokan D tuotteet, jotka on jalostettu Israelissa luonnonmukaisesti tuotetuista ainesosista, jotka on viljelty Israelissa tai tuotu Israeliin joko unionista tai kolmannesta maasta, jonka järjestelmä on todettu vastaavaksi asetuksen (EY) N:o 834/2007 33 artiklan 2 kohdan mukaisesti. Israel myönsi vuonna 2016 EU:lle hyväksynnän jalostamattomien kasvituotteiden, kasvien lisäysaineiston ja viljeltäväksi tarkoitettujen siementen sekä yhdestä tai useammasta kasviperäisestä ainesosasta koostuvien, elintarvikkeiksi tarkoitettujen jalostettujen maataloustuotteiden osalta, jotka on sertifioitu luonnonmukaisiksi EU:n lainsäädännön mukaisesti. 3.6.Intia Tuoteluokka Huomautukset Jalostamattomat kasvituotteet A – Kasvien lisäysaineisto ja viljeltäväksi tarkoitetut siemenet F – Alkuperä: Intiassa viljellyt luokkien A ja F tuotteet. 3.7.Japani Tuoteluokka Huomautukset Jalostamattomat kasvituotteet A – Elintarvikkeiksi tarkoitetut jalostetut maataloustuotteet (viini pois luettuna) D Yhdestä tai useammasta kasviperäisestä ainesosasta koostuvat Alkuperä: Japanissa viljellyt luokan A tuotteet sekä luokan D tuotteet, jotka on jalostettu Japanissa luonnonmukaisesti tuotetuista ainesosista, jotka on viljelty Japanissa tai tuotu Japaniin joko unionista tai kolmannesta maasta, jonka osalta Japani on todennut, että tuotteet on tuotettu ja tarkastettu kyseisessä kolmannessa maassa noudattaen Japanin lainsäädännössä vahvistettuja sääntöjä vastaavia sääntöjä. EU:lle on myönnetty samanlaiset mahdollisuudet luonnonmukaisten tuotteiden vientiin. EU:n toimijat voivat käyttää EU:n lainsäädännön mukaisesti tuotuja ainesosia. 3.8.Korean tasavalta Tuoteluokka Huomautukset Elintarvikkeiksi tarkoitetut jalostetut maataloustuotteet D – Alkuperä: luokan D tuotteet, jotka on jalostettu Korean tasavallassa luonnonmukaisesti tuotetuista ainesosista, jotka on viljelty Korean tasavallassa tai tuotu Korean tasavaltaan joko unionista tai kolmannesta maasta, jonka osalta Korean tasavalta on todennut, että tuotteet on tuotettu ja tarkastettu kyseisessä kolmannessa maassa noudattaen Korean tasavallan lainsäädännössä vahvistettuja sääntöjä vastaavia sääntöjä. EU:lle on myönnetty samanlaiset mahdollisuudet luonnonmukaisten tuotteiden vientiin.